1 dood, 2 beseer in JHB-brandArgieffoto Een man is dood en twee ander beseer toe ŉ brand Saterdagaand by ŉ gebou in Johannesburg se middestad uitgebreek het. “Die man het vermoedelik weens rookinaseming gesterf,” het Robert Mulaudzi, woordvoerder van die Johannesburgse nooddienste, gesê. “Hy het in die gebou gesterf.” Die gebou is op die hoek van Loveday- en De Villiersstraat geleë. Die beseerde mense is op die toneel behandel voordat hulle na ŉ hospitaal geneem is. “Een het gebrand en een is beseer toe hy uit die gebou gehardloop het,” het Mulaudzi bygevoeg. Hy doen ŉ beroep op gemeenskappe in die stad om seker te maak hul verhitting- en elektriese toestelle werk behoorlik en dat dit nie ŉ brandgevaar inhou nie. Vyf winkels tussen Bree- en Mooistraat is Maandag beskadig toe ŉ brand uitgebreek het. Vier winkels het Woensdag in ŉ gebou op die hoek van Eloff- en Pleinstraat gebrand. -SAPA